laion/Wikipedia-Exotic huggingface dataset:
אוגנדה הבריטית

אוגנדה הבריטית הייתה מדינת חסות של האימפריה הבריטית משנת 1894 עד שנת 1962. בשנת 1893 חברת מזרח אפריקה הבריטית העבירה את השליטה על שטח שתאם בקירוב לבוגנדה למשטר הבריטי. בשנת 1894, השטח של טריטוריה זו הורחב מעבר לבוגנדה לטריטוריה שזהה כמעט לאוגנדה של היום. בשנותיה הראשונות של מדינת החסות היו סכסוכים דתיים רבים בין פרוטסטנטים, קתולים, ומוסלמים. בסופו של דבר, החל משנת 1890, שלטו מנהיגים פרוטסטנטיים. בחוזה בשנת 1900, הבריטים מינו שבט פרוטסטנטי שישלוט על אוגנדה. הבריטים העדיפו שבט זה גם בשל דתו וגם בשל יכולותיו השלטוניות המרשימות, מה שנתן אוטונומיה יחסית גבוהה לאוגנדה הבריטית, בניגוד לקולוניות שוכנות. עדיין, לשליטה הזרה, שנבעה ממניעים כספיים זרים, היו השפעות שליליות רבות על אוגנדה. בשנות החמישים המוקדמות, מעמד השלטון החל להתערער. בשנת 1952 רפורמות שלטוניות הקימו אב טיפוס למערכת השלטונית של היום באוגנדה. בריטניה העניקה לאוגנדה ממשלה עצמאית לראשונה ב-1962, הבחירות נערכו ב-1 במרץ. בנדיקטו קיוואנוקה מהמפלגה הדמוקרטית נבחר לשר הראשי הראשון. אוגנדה שמרה על חברותה בחבר העמים הבריטי. ב-25 באוקטובר 1962 הצטרפה אוגנדה לאומות המאוחדות כחברה ה-110. המלכה הבריטית, אליזבת השנייה, נשארה ראש המדינה בתפקיד מלכת אוגנדה עד לניתוק הקשר עם המלוכה הבריטית ב-9 באוקטובר 1963, והקבאקה (מלך) של אוגנדה, אדוארד מוטסה השני, נהיה לנשיא הראשון של אוגנדה. מדיה וקבצים בנושא אוגנדה הבריטית בוויקישיתוף נתונים דמוגרפיים על אוגנדה, האו"ם Michael Twaddle, "The Bakungu chiefs of Buganda under British colonial rule, 1900–1930." Journal of African History 10#2 (1969): 309-322. M. Wright, Buganda in the Heroic Age, (Oxford UP, 1971)
רוז צ'לימו

רוז צ'לימו (באנגלית: Rose Chelimo; נולדה ב-12 ביולי 1989) היא אתלטית ממוצא קנייתי המתחרה עבור בחריין, אלופת עולם (לונדון 2017), סגנית אלופת העולם (דוחה 2019) ואלופת אסיה (ג'קרטה 2018) בריצת מרתון. צ'לימו ילידת קניה. היא החלה להתחרות בשנת 2010. היא מתחרה עבור בחריין משנת 2016. באולימפיאדת ריו דה ז'ניירו (2016) סיימה צ'לימו במקום שמיני בריצת מרתון בתוצאה של 2:27:36 שעות. באליפות העולם שנערכה בלונדון באוגוסט 2017 זכתה צ'לימו במדליית זהב בריצת מרתון בתוצאה של 2:27:11 שעות לפני אדנה קיפלגט מקניה (2:27:18 שעות) ואמי קרייג מארצות הברית (2:27:18 שעות). במשחקי אסיה שנערכו בג'קרטה, אינדונזיה באוגוסט 2018 זכתה צ'למיו במדליית זהב בריצת מרתון בתוצאה של 2:27:36 שעות. באליפות העולם שנערכה בדוחה בספטמבר 2019 זכתה צ'לימו במדליית כסף בריצת מרתון בתוצאה של 2:33:46 שעות, אחרי רות צ'פנגטיץ' מקניה (2:32:43 שעות) ולפני הלליה ג'ואנס מנמיביה (2:34:15 שעות) ולא הצליחה להגן על תוארה. ריצת 10 ק"מ (כביש): 32:04 דקות (2011) ריצת חצי מרתון: 1:08:08 שעות (2016) ריצת מרתון: 2:22:51 שעות (2017) מדיה וקבצים בנושא רוז צ'לימו בוויקישיתוף רוז צ'לימו, באתר הוועד האולימפי הבין-לאומי רוז צ'לימו, באתר olympedia.org רוז צ'לימו, באתר התאחדות האתלטיקה הבין-לאומית רוז צ'לימו, באתר Track and Field (נשים)
עונת 2008/2009 בליגת כדורגל נשים

עונת 2008/2009 בליגת כדורגל נשים הייתה העונה ה-11 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-25 בנובמבר 2008 והסתיימה ב-5 במאי 2009. הליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל. מכבי חולון, אלופת העונה הקודמת, הגנה על תוארה וזכתה באליפות בפעם השישית בתולדותיה. גביע המדינה בכדורגל נשים 2008/2009 עונת 2009–2008 בליגת נשים, באתר ההתאחדות לכדורגל בישראל
Snapshots

Snapshots (בעברית: תמונות) הוא אלבום האולפן השנים עשר של הזמרת-יוצרת הבריטית קים ויילד. האלבום יצא לאור ב-26 באוגוסט 2011, על ידי חברות התקליטים קולומביה רקורדס וסוני מיוזיק גרמניה. כמו כן, מתוך האלבום יצאו שני סינגלים וסינגל כפול. האלבום הגיע למקום ה-14 במצעד האלבומים של גרמניה. האלבום הופק על ידי אלכס ג'י, אלכס רטוויש, אנדרו מוריי וריקי ויילד. ריקי ויילד הפיק לקים ויילד אלבומים רבים במהלך הקריירה שלה, כדוגמת Wilde Winter Songbook, ו-Here Come the Aliens. בסמוך לצאתו של האלבום, עלתה גרסתו המקורית לרשת הזרמת המדיה ספוטיפיי. בהמשך, עלתה גם גרסת הדלוקס שלו. מידע על האלבום Snapshots באתר MusicBrainz האלבום Snapshots באתר Discogs אלכס ג'י, אלכס רטוויש, אנדרו מוריי, ריקי ויילד Kim Wilde - Snapshots, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) GfK Entertainment - Charts, www.gfk-entertainment.com Kim Wilde - Wilde Winter Songbook, Discogs (באנגלית) Kim Wilde - Wilde Winter Songbook, Discogs (באנגלית) Release group “Here Come the Aliens” by Kim Wilde - MusicBrainz, musicbrainz.org Kim Wilde - Here Come The Aliens, Discogs (באנגלית) Here Come the Aliens - Kim Wilde | Songs, Reviews, Credits, AllMusic (באנגלית) Snapshots, נבדק ב-2019-09-28 Snapshots, נבדק ב-2019-09-28
ארפאד קישהדי

ארפאד קִישְהֶדִי (במקור קליינברגר, בהונגרית: Kishegyi Árpád, בודפשט, 16 בנובמבר 1922 – ניו יורק, 4 באפריל 1978) היה זמר אופרה (טנור) יהודי-הונגרי. במשך עשרות שנים היה טנור הבופו והאופי המוביל של בית האופרה של בודפשט. קליינברגר נולד במשפחה יהודית ענייה של חמישה ילדים. הוריו היו עובדי הקהילה היהודית. אחד מאחיו הפך לאמן שחמט. את הקריירה הבימתית החל בתיאטרון הילדים של הדוד לאקנר (ארתור לאקנר). ההרגלים שרכש שם השפיעו לטובה גם על פעילותו האופראית. משנת 1937 שר במקהלת סאלמש, ובשנת 1939 במקהלת ואנדור (שאנדור ואנדור). במלחמת העולם השנייה גויס, כמו כל היהודים בני גילו, לשרות העבודה (עבודות כפייה לגברים יהודים עבור הצבא ההונגרי). הפלוגה שלו נשלחה לשופרון ושם ברח. הוא שוחרר בבודה, שם הסתתר, עם שחרור בודפשט על ידי הצבא האדום. הופעת הבכורה שלו באופרה הייתה בשנת 1946 בתפקיד פדרילו ( מוצרט : החטיפה מההרמון ). בשנת 1947 התקבל לאופרה הממלכתית ההונגרית, בה היה חבר עד סוף ימיו. בשנות החמישים היה לו מופע קבוע ב"בית האופרה המתגלגל", בשנת 1965 סייר באיטליה עם זמרת אופרה מקומית. הוא נפטר במהלך הופעת אורח בארצות הברית. קברו נמצא בחלקת האומנים בבית הקברות היהודי ברחוב קוזמה בבודפשט [5B-1-15]. אובר: פרה דיאבולו - בפו ברטה: שלוש ילדות קטנות - פרנץ שוברט ביזה: כרמן - רמנדדו בריטן: אופרת הקבצנים - הארי צ'ייקובסקי: יבגני אוניגין - טריאקט ד'אלברט: בתחתית ההרים - ננדו גרשווין: פורגי ובס - פיטר קאצ'ו: יאנוש ויטז - מלך צרפת ג'נו קנסיי: זהב והאישה - הינקו פרנץ להאר: האלמנה העליזה - בוגדנוביץ ' להאר: ארץ החיוכים - הרוזן ליכטנפלס, השוער הראשי להאר: רוזן לוקסמבורג - לנצ'סטר מינקוב: מוזיקה קסומה - הליצן האדום מוצרט: החטיפה מן ההרמון - פדילו מוצרט: נישואי פיגארו - דון קורציו מוצרט: חליל הקסם - מונוסטטוס מוסורגסקי: בוריס גודונוב - מיסייל, טיפש הכפר מוסורגסקי: הובאנשצ'ינה - סופר אופנבאך: הלנה היפה - אייאקס אופנבך: סיפורי הופמן - אנדרז, Cochenille, Franz, Pitichinaccio אמיל פטרוביץ': החטא ועונשו- שיכור טיבור פולגאר: הפונים - וילהלם פרוקופייב: מאהב שלושה תפוזים - טרופאלדינו פוצ'יני: מאדאם באטרפליי- גורו פוצ'יני: לה בוהם - בנואה פוצ'יני: ג'אני סקיקי - גררדו פוצ'יני: בת המערב - ניק פוצ'יני: טורנדוט - פאנג ראוול: שעת הרועים - טורקמדה יוהאן שטראוס ד. ס .: העטלף - ד"ר עיוור ריכרד שטראוס: סלומה - יהודי שלישי ריכרד שטראוס: אביר הוורדים - פנאנל ריכרד שטראוס: אריאדנה באי נקסוס - אמן המחול סוקולאי, שאנדור: המלט - בכי ראשון ורדי: כוחו של גורל - טרבוקו ורדי: פלסטף - בארדולף ואגנר: אומני השירה מנירנבברג - דייוויד, בלתאסר זורן ואגנר: טריסטן ואיזולדה - רועה ואגנר: אוצר הריין - מימיים ואגנר: זיגפריד - מיים וייל: עלייתה ונפילתה של העיר מהגוני - ג'ק אובריאן דברים קטנים התערבו (1966) אני לא אחכה עד מחר ... (1967) תתחתן, אוסטריה! (טלוויזיה, 1970) משפט מושבעים (טלוויזיה, 1971) מלך הפנקייקים (טלוויזיה, 1973) אורחים (טלוויזיה, 1974) 1965 - פרס פרנץ ליסט 1974 - פרס האמן המעוטר 2009 - חבר לעד של האופרה הממלכתית ההונגרית (לאחר מותו) הלקסיקון ההונגרי לאומני הבמה לקסיקון הונגרי לקורות חיים ארפאד קישהדי (באנגלית) מדיה וקבצים בנושא ארפאד קישהדי בוויקישיתוף ארפאד קישהדי, במסד הנתונים הקולנועיים IMDb (באנגלית) ארפאד קישהדי, באתר MusicBrainz (באנגלית) "Szülei házasságkötési bejegyzése a Budapest VII. ker. polgári házassági akv. 399/1916. folyószáma alatt".
אסטרופיזיקה חישובית

אסטרופיזיקה חישובית (באנגלית: Computational astrophysics) מתייחסת לשיטות ולכלי המחשוב שפותחו ומשמשים במחקר האסטרופיזיקה. בדומה לכימיה חישובית או פיזיקה חישובית, זהו ענף ספציפי של אסטרופיזיקה תאורטית וגם ענף בין תחומי הנשען על מדעי המחשב, מתמטיקה ופיזיקה רחבה יותר. תחומי האסטרופיזיקה שמיישמים שיטות חישוביות כוללים מגנטו-הידרודינמיקה, העברה קרינת אסטרופיזית, דינמיקת כוכבים וגלקטיה ודינמיקת נוזלים אסטרופיזיים. תחום שפותח לאחרונה עם תוצאות מעניינות הוא תורת היחסות המספרית. אסטרופיזיקאים רבים משתמשים במחשבים בעבודתם, ומספר גדל והולך של מחלקות אסטרופיזיקה מכיל כיום קבוצות מחקר שמוקדשות במיוחד לאסטרופיזיקה חישובית. אסטרופיזיקה חישובית נלמדת לרוב במסגרת תוכנית מתמטיקה או אסטרופיזיקה שימושית ברמת דוקטורט. סימולצית זרימה אסטרופיזית היא בעלת חשיבות מיוחדת שכן אובייקטים ותהליכים רבים בעלי עניין אסטרונומי כמו כוכבים וערפיליות כרוכים בגזים. הדמיות מחשב נוזליים משולבים לרוב בהעברה מקרינה, כוח משיכה (ניוטוני), פיזיקה גרעינית ויחסות (כללית) לחקר תופעות אנרגטיות במיוחד כמו סופרנובות, סילון אסטרופיזי, גלקסיות פעילות ופרצי קרני גאמה, ומשמשים גם להדמית מבנה כוכבי, כגון, היווצרות פלנטרית, אבולוציה של כוכבים ושל גלקסיות וחפצים אקזוטיים כמו כוכבי נייטרונים, פולסרים, מגנטרים וחורים שחורים. הדמיות מחשב הן לרוב האמצעי היחיד לחקר התנגשויות כוכבים, מיזוגים גלקסיים, כמו גם אינטראקציות גלקטיות וחור שחור. תחום המחקר העכשווי באסטרופיזיקה חישובית עושה שימוש בתוכנות וחומרה מתקדמות של עיבוד מקבילי, מחשבי-על ואשכולות מחשבים. מערכות אלו לרוב מתמחות מאוד ומיוצרות על ידי אנשי מקצוע בארכיטקטורת מחשב ייעודית, ולכן בדרך כלל מוצאות פופולריות מוגבלת בקהילת הפיזיקה הרחבה (החישובית). גם ברמת מחשב אישי שולחני ניתן לבצע האצת חומרה. התוכנות לאסטרופיזיקה חישובית ייעודיות מאוד ומפותחות בהתאם למטרת החישוב. דוגמה לכך, AMUSE הנוקטת גישה שונה בכך שהיא מספקת מבנה ממשק למספר גדול של קודים אסטרונומיים הפונים לציבור להתמודדות עם דינמיקת כוכבים, אבולוציית כוכבים, הידרודינמיקה והסעת קרינה. פיזיקה חישובית כימיה חישובית אסטרואינפורמטיקה אתר AMUSE (באנגלית)
ספרות ילדים ונוער (כתב עת)

ספרות ילדים ונוער הוא כתב עת ישראלי, שבו מתפרסמים מאמרים העוסקי בספרות ילדים ונוער. גיליון ראשון של כתב העת יצא לאור במאי 1974, בהוצאת משרד החינוך והתרבות. מייסד עתב העת ועורכו הראשון היה גרשון ברגסון, שערך את כתב העת במשך 31 שנים. בשנת 2006 החליפה אותו ד"ר סלינה משיח, וההוצאה לאור של כתב העת עברה למכללה לחינוך ע"ש דוד ילין. בשנת 2018 מונתה ד"ר רננה גרין-שוקרון לעורכת כתב העת. בגיליונו הראשון של כתב העת הציג העורך את מטרתו: ספרות הילדים והנוער שלנו לא זכתה עד היום לבמה מיוחדת, אך מערכת הבעיות הקשורה בה מחייבת תשומת לב מיוחדת ועיון מיוחד. כתב העת שלפנינו בא לספק צורך זה. מטרתנו להביא חומר עיוני, מחקרי, דברי ביקורת, ניתוחים ספרותיים והצעות מתודיות לציבור הנתון לסוג ספרותי זה. אתר האינטרנט הרשמי של ספרות ילדים ונוער ג. ברגסון, ספרות ילדים ונוער 1, מאי 1974
Come Out and Play (אלבום)

Come Out and Play (בעברית: בוא החוצה ושחק) הוא אלבום האולפן האחד עשר של הזמרת-יוצרת הבריטית קים ויילד. האלבום יצא לאור ב-27 באוגוסט 2010, על ידי חברות התקליטים קולומביה רקורדס וסוני מיוזיק גרמניה. כמו כן, מתוך האלבום יצאו שני סינגלים. האלבום הגיע למקום העשירי במצעד האלבומים של גרמניה. האלבום הופק על ידי הנריק גואמוס, וכל שיריו פרט ל-"Real Life" ו-"My Wish Is Your Command", נכתבו על ידי קים ויילד עצמה, בשיתוף עם פזמונאים נוספים. בנוסף לכך, נמכר האלבום בלמעלה מ-80,000 עותקים באירופה. בסמוך לצאתו של האלבום, עלתה גרסתו המקורית לרשת הזרמת המדיה ספוטיפיי. בהמשך, יצאה גרסת דלוקס דיגיטלית שלו, שעלתה לאפל מיוזיק. מידע על האלבום Come Out and Play באתר MusicBrainz האלבום Come Out and Play באתר Discogs Kim Wilde - Come Out And Play, Discogs (באנגלית) Kim Wilde - Come Out And Play, Discogs (באנגלית) GfK Entertainment - Wir sind Helden bringen Charts-Gold nach Hause, www.gfk-entertainment.com (בגרמנית) Come Out And Play, נבדק ב-2019-09-28 Come Out and Play (Deluxe Version) by Kim Wilde (בצרפתית), נבדק ב-2019-09-28
רות צ'פנגטיץ'

רות צ'פנגטיץ' (באנגלית: Ruth Chepngetich; נולדה ב-8 באוגוסט 1994) היא אתלטית קנייתית, אלופת העולם (דוחה 2019), 3 פעמים אלופת מרתון שיקגו (2021, 2022 ו-2024) ושיאנית העולם בריצת מרתון. הייתה לאישה הראשונה שרצה ריצה זו בפחות מ-2:10 שעות. צ'פנגטיץ' נולדה וגדלה במחוז עמק ריפט. צ'פנגטיץ' זכתה בריצת מרתון איסטנבול בנובמבר 2017 בתוצאה של 2:22:36 שעות. במרתון פריז שנערך בשנת 2018 זכתה במדליית כסף בתוצאה של 2:22:59 שעות. היא הגנה על תוארה במרתון איסטנבול שנערך בנובמבר אותה שנה לאחר שקבעה שיא מסלול חדש של 2:18:35 שעות. צ'פנגטיץ' זכתה במרתון דובאי שנערך בינואר 2019 לאחר שקבעה שיא אישי חדש ושיא מסלול חדש של 2:17:08 שעות. באליפות העולם שנערכה בדוחה בספטמבר 2019 זכתה צ'פנגטיץ' במדליית זהב בריצת מרתון בתוצאה של 2:32:43 שעות, לפני האלופה היוצאת רוז צ'לימו מבחריין (2:33:46 שעות) והלליה ג'ואנס מנמיביה (2:34:15 שעות). במרתון שיקגו שנערך ב-13 באוקטובר קבעה שיא עולם חדש של 2:09:57 שעות ובכך הייתה לאישה הראשונה שרצה ריצה זו בפחות מ-2:10 שעות. ריצת 5,000 מטר: 15:17 דקות (2017) ריצת 10,000 מטר: 31:08 דקות (2017) ריצת חצי מרתון: 1:04:02 שעות (2021), שיא עולם ריצת מרתון: 2:09:57 שעות (2024), שיא עולם מדיה וקבצים בנושא רות צ'פנגטיץ' בוויקישיתוף רות צ'פנגטיץ', באתר olympedia.org רות צ'פנגטיץ', באתר התאחדות האתלטיקה הבין-לאומית
לה קסקט

לה קסקט (Les Casquets) היא קבוצת איונים הממוקמת 13 ק"מ צפונית לאולדרני באיי התעלה במיקום "4 '49°43 צפון, "7 '2°22 מערב. ישנן שתי סברות באשר למקור השם: מקור השם במילה הצרפתית 'cascade' המתארת את הגאות סביב האיונים. הדמיון בין האיונים לכובע קסקט. ספינות רבות טבעו לאחר פגיעה באיונים ובסלעים התת-מימיים, שהמפורסמות בהן הן טביעת אונית הוד מלכותה ויקטורי בשנת 1744 והאוניה ״סטלה״ בשנת 1899. מגדלי האור הראשונים באיונים הופעלו ב-30 באוקטובר 1724 - היו אלה שלושה מגדלים שנקראו סנט פטר (פטרוס הקדוש), סנט תומאס (תומאס הקדוש) ו"הצינוק" (the Dungeon). מגדלי אור אלה היו בעלי צורה ייחודית על מנת שהצופים בהם לא יטעו ויחשבו שמדובר בחופי צרפת הסמוכים. המגדלים נבנו על ידי מחזיק הזיכיון של האיונים - תומאס לה קוק (Thomas Le Cocq). ב-25 בנובמבר 1790 עברו מגדלי האור לשימוש במנורות שמן, ושופצו שוב בשנת 1818. מגדלי האור ניזוקו בסופה בשנת 1823, ובשנת 1854 נבנו מחדש בגובה רב יותר. בשנת 1877 הופסק השימוש בשניים מהמגדלים, והמגדל הצפון מערבי נבנה מחדש בגובה רב יותר. במלחמת העולם השנייה הקומנדו הימי הבריטי פשט על האיונים ותקף את חיל המצב הגרמני ששהה בהם, שבה אותו ולקח אותו לבריטניה. בשנת 1954 הותקנו במגדלור מנורות חשמל (ושני המגדלורים שלא נעשה בהם שימוש הונמכו על מנת שלא להסתיר את זה שפועל). ניתן לראות את אור המגדלור שגובהו 23 מטרים מפני האי (37 מטרים מפני הים) למרחק של 44 קילומטרים. במגדלור נמצא צופר ערפל שפועל בעת ערפל מידי 60 שניות, וניתן לשמוע אותו במרחק 6 קילומטרים. במגדלור הדרום מערבי שהונמך נבנה מנחת מסוקים. מדיה וקבצים בנושא לה קסקט בוויקישיתוף אתר הספינה סטלה אתר בית טריניטי מגדלורי אולדרני
מארי, נסיכת בונפרטה

מארי, נסיכת בונפארטה (בצרפתית: Marie prinses Bonaparte; ‏2 ביולי 1882 – 21 בספטמבר 1962) הייתה נסיכה ממשפחת בונפרטה, אשתו של גאורגיוס, נסיך יוון ודנמרק, סופרת ופסיכונליטיקאית מוקדמת, מתלמידיו של זיגמונד פרויד. מארי נולדה בסן-קלו, בפרברי פריז לרולנד בונפארטה, נכדו של לוסיאן בונפרטה ומארי-פליקס בלאן. המשפחה הייתה עשירה מאוד. בשנת 1907 היא התחתנה עם גאורגיוס, נסיך יוון ודנמרק. בשנת 1925 הגיעה מארי בונפרטה לווינה ועברה טיפולים אצל פרויד. לאחר מספר פגישות, ביקש ממנה בעלה להפסיק את הטיפול. למרות זאת, היא הייתה בקשר מתמיד עם פרויד. כאשר סיפחו הנאצים את אוסטריה, הפעילה מארי בונפרטה את קשריה לצורך חילוצו של זיגמונד פרויד וחלק מהארכיון שלו מאוסטריה. לאחר תחילת מלחמת העולם השנייה היא עזרה למשפחת המלוכה היוונית להסתדר בצרפת. מארי בונפרטה החלה לעסוק בפסיכואנליזה בצרפת ובשנת 1926 הקימה אגוד לפסיכואנליזה הצרפתי. היא הייתה הפסיכואנליטיקאי הראשון בצרפת שעסק בתחום ללא השכלה רפואית. היא פעלה תוך שיתוף פעולה עם ז'אן לאמפל-דה חרוט שאותה הכירה אצל זיגמונד פרויד. מארי בונפרטה פעלה בתחום הפסיכואנליזה עד לשנת 1962. מארי בונפרטה תרגמה לצרפתית מספר ספרים של פרויד ואף כתבה מספר ספרים בעצמה. למארי היו שני ילדים: פטרוס, נסיך יוון ודנמרק (1908–1980) אוגניה, נסיכת יוון ודנמרק (1910–1988), התחתנה עם דומיניק ריינר רדזיוויל, ולאחריו התחתנה עם ריימונדו, דוכס קסטל דווינו השני. Bertin, Celia, Marie Bonaparte: A Life, Yale University Press, New Haven, 1982. ISBN 0-15-157252-6 מדיה וקבצים בנושא מארי, נסיכת בונפרטה בוויקישיתוף נועה בנוש, לפני מאה שנה היא חקרה את האורגזמה שלה, אז למה לא שמעתם עליה?, באתר ynet, 27 במרץ 2020 קורות חיים מארי, נסיכת בונפרטה, באתר "Find a Grave" (באנגלית)
פרס אמי לבידור בפריים טיים לסדרת הדרמה הטובה ביותר

פרס אמי לבידור בפריים טיים לסדרת הדרמה הטובה ביותר (באנגלית: Primetime Emmy Award for Outstanding Drama Series) הוא תואר כבוד המוענק על ידי "האקדמיה לטלוויזיה, אומנויות ומדעים" (ATAS) לשם הכרה בתוכניות טלוויזיה מסוגת דרמה הטובות ביותר בשעות הפריים טיים בארצות הברית. הפרס ניתן במסגרת טקס פרס אמי לבידור בפריים טיים. הפרס הראשון ניתן בשנת 1951 בטקס פרס אמי ה-3. החל מהענקתו הראשונה ב-1951 ועד 1954 כונה "פרס אמי למופע הדרמטי הטוב ביותר", בשנים 1955–1956 הוענק בשם "פרס אמי לסדרה הדרמטית הטובה ביותר". ב-1957 לא הוענק הפרס, בעוד שב-1958 הוענקו שני פרסים - "פרס אמי לסדרה הדרמטית עם דמויות מתמשכות הטובה ביותר" ו"פרס אמי לסדרה הדרמטית ללא המשכיות הטובה ביותר". גם ב-1959 הוענק הפרס בשתי קטגוריות נפרדות, הפעם הוענקו הפרסים בנפרד לתוכניות עם אורך מתחת לשעה ומעליה. בשנים 1960–1964 הוענק הפרס תחת השם "הישג תוכנית מצטיינת בתחום הדרמה", ב-1966 שונה שמו בפעם השישית, והוענק תחת השם "התוכנית הטובה ביותר - דרמה". בשנים האחרונות הפרס מוענק תחת השם "סדרת הדרמה הטובה ביותר". פרס אמי לבידור בפריים טיים Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
חמישים (סדרת טלוויזיה)

חמישים היא דרמה קומית ישראלית, שיצרה הסופרת והתסריטאית יעל הדיה, המבוססת על חוויותיה האישיות כאם חד הורית לשלושה ילדים מתבגרים, כשהיא מתקרבת לגיל 50 ומתמודדת עם גיל המעבר אצל נשים. בסדרה מככבת אילנית בן-יעקב בתפקיד אלונה נחמיאס. עוד משתתפים: הילה אברמוביץ', יונתן ווקס, עלמה בראון, דודו אלהרר ועופרי פרישקולניק. הסדרה עלתה לשידור ב-26 בספטמבר 2019 ב-yes הטלוויזיה בלוויין וב-STINGTV. בשנת 2020, הייתה הסדרה מועמדת לפרס אמי הבינלאומי לסדרת הקומדיה הטובה ביותר. "חמישים", במסד הנתונים הקולנועיים IMDb (באנגלית) "חמישים", במסד הנתונים הקולנועיים KinoPoisk (ברוסית) חמישים, במיזם "אישים" לתיעוד היצירה הישראלית ביקורות סמדר שילוני, "חמישים": זה לא פוטוגני, אבל זה מצחיק, באתר ynet, 27 בספטמבר 2019 מיכל ישראלי, ‏לא נראית בכלל, באתר ‏מאקו‏, 27 בספטמבר 2019 אריאנה מלמד, סדרה ישראלית מצוינת שכל ערוץ טלוויזיה בעולם יתברך בה, באתר הארץ, 28 בספטמבר 2019
גרוב היי

גרוב היי (באנגלית: Groove High) היא סדרת טלוויזיה בריטית המשלבת קטעי אנימציה לצד קטעי לייב אקשן, מסוגת קומדיה מוזיקלית, אשר נוצרה על ידי פרדריק פואש ווירג'ילה טרוליו. הסדרה עוקבת אחר טום מייסון וזואי מאייר, שני כוכבי רוק שבכל פרק נזכרים בהרפתקאות שקראו להם בתיכון "גרוב היי", כאשר הזיכרונות מוצגים באנימציה. טום מייסון מגולם על ידי ג'ונתן ביילי (בדיבוב העברי דובב על ידי לירון לב), וזואי מאייר מגולמת על ידי סמנתה בארקס (בדיבוב העברי דובבה על ידי ליהי לאופר). הסדרה שודרה לראשונה בבריטניה בערוץ דיסני החל מ-10 בנובמבר 2012 עד 9 במרץ 2013. בישראל הסדרה שודרה לראשונה בערוץ הילדים בדיבוב לעברית ב-3 במרץ 2013, והסתיימה באותה שנה. לסדרה הופקה עונה אחת הכולל 26 פרקים באורך 22 דקות. שפת המקור של הסדרה היא אנגלית (הסדרה דובבה לשפות נוספות, ביניהן עברית). הסדרה עוסקת בחיי קבוצת ילדים מוכשרים הלומדים בתיכון "גרוב היי", תיכון מוזר לאמנויות הבמה. כל פרק בסדרה מתחיל בקטע לייב אקשן בו רואים שני כוכבי רוק בשם טום וזואי הנזכרים בחוויות מהתיכון, כאשר הזיכרונות מוצגים באנימציה. הסדרה כוללת שירים שמבוצעים על ידי דמויות הסדרה. טום מייסון - מצחיק, מגניב ומוכשר. מאוהב בזואי אך מפחד לומר לה את זה. זואי מאייר - החברה הכי טובה של טום. זמרת מוכשרת בעלת פחד במה. ויק - הילדה הכי יפה בתיכון. נמצאת עם זואי בחדר. באז - לא הנער הכי חכם בתיכון. שחקן מוכשר. לינה - מאוהבת בבאז. נמצאת בקרקס. לקס - התלמיד הכי חנון וחכם בגרוב היי. סשה - אחותו התאומה של לקס. זמרת בעלת ביטחון. קוקו - העוזרת של דיוק. דיוק - הנער הכי מתנסה ושחצן בתיכון. אוהב לפוגע בטום וזואי. סקוט - זיקית המחמד של זואי. במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא. בנוסף דיבבו בדיבוב העברי אלדד פריבס, ברק חננאל, גיא רושיניאק ולורן סביר. הסדרה היא הפקה משותפת בין חברות האנימציה הצרפתיות Planet Nemo ו-Nexus Factory, לבין חברת ההפקה האירית Telegael. עבודת הדיבוב המקורית התחילה באפריל 2010, עם צילומי לייב אקשן שהושלמו באירלנד שנה וחצי לאחד מכן, באוקטובר 2011. כל המוזיקה בתוכנית נכתבה, עובדה והוקלטה על ידי המלחינים הבלגיים אריק רנורט ומרג'ה סופפונן, ואחר כך הושרה על ידי השחקנים הראשיים של הסדרה, ג'ונתן ביילי וסמנתה בארקס. בדיבוב העברי, מנהל המוזיקה של הסדרה היה שרון בורגאוקר. במהלך הפוסט-פרודקשן של הסדרה, זכתה סמנתה בארקס, השחקנית שמשחקת את זואי, בתפקיד אפונין בסרט "עלובי החיים" משנת 2012. אתר האינטרנט הרשמי של גרוב היי (בערבית) "גרוב היי", במסד הנתונים הקולנועיים IMDb (באנגלית) "גרוב היי", במסד הנתונים הקולנועיים KinoPoisk (ברוסית) גרוב היי, במיזם "אישים" לתיעוד היצירה הישראלית עדכון על עליית הסדרה, עמוד הפייסבוק של ערוץ הילדים, 27 בפברואר 2013
נבחרת קוריאה הדרומית בבייסבול

נבחרת קוריאה הדרומית בבייסבול (בקוריאנית: 대한민국 야구 국가대표팀) היא נבחרת הבייסבול לגברים המייצגת את קוריאה הדרומית בתחרויות בינלאומיות. הדירוג הנוכחי של נבחרת קוריאה הדרומית ברשימת הדירוג של WBSC לנבחרות בייסבול של גברים, הוא המקום ה-6 בעולם, נכון ל-18 בספטמבר 2024, ללא שינוי לעומת דירוג קודם.. באולימפיאדת בייג'ינג (2008) זכתה הנבחרת במדליית זהב. מדיה וקבצים בנושא נבחרת קוריאה הדרומית בבייסבול בוויקישיתוף אתר האינטרנט הרשמי של נבחרת קוריאה הדרומית בבייסבול (בקוריאנית) דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא קוריאה הדרומית. אתם מוזמנים לתרום לוויקיפדיה ולהרחיב אותו.
נבחרת טאיוואן בבייסבול

נבחרת טאיפיי הסינית (טאיוואן) בבייסבול (בסינית: 中華臺北棒球代表隊) היא נבחרת הבייסבול לגברים המייצגת את טאיוואן בתחרויות בינלאומיות. הדירוג הנוכחי של נבחרת טאיוואן ברשימת הדירוג של WBSC לנבחרות בייסבול של גברים, הוא המקום ה-2 בעולם, נכון ל-18 בספטמבר 2024, עלייה של מקום אחד לעומת דירוג קודם. מדיה וקבצים בנושא נבחרת טאיוואן בבייסבול בוויקישיתוף אתר האינטרנט הרשמי של נבחרת טאיוואן בבייסבול (באנגלית) דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא טאיוואן. אתם מוזמנים לתרום לוויקיפדיה ולהרחיב אותו.
סוכן חשאי 117: התראה אדומה באפריקה השחורה

סוכן חשאי 117: התראה אדומה באפריקה השחורה שמתוכנן לצאת בצרפת בשם OSS 117: Alerte rouge en Afrique noire, הוא סרט קומדיה וריגול צרפתי שמביים ניקולא בדוס. זהו סרט ההמשך המרגל האבוד בריו דה ז'ניירו. ז'אן דוז'רדן חוזר לגלם את הסוכן החשאי הצרפתי הוברט בוניסור דה לה באת'/סוכן 117. הסרט מתרחש בשנת 1980, כאשר סוכן 117 נשלח לאפריקה במסגרת משימתו. בדומה לסרט הראשון, הסרט מבוסס על דמות סוכן 117 מהרומנים מאת ז'אן ברוס, אך משמש כפרודיה ולא כעיבוד נאמן. הסרט יצא לאקרנים באוגוסט 2021. צילומי הסרט התחילו ב-18 בנובמבר 2019 ונערכו בפריז ובקניה והושלמו ב-15 בפברואר 2020. "סוכן חשאי 117: התראה אדומה באפריקה השחורה", במסד הנתונים הקולנועיים IMDb (באנגלית) "סוכן חשאי 117: התראה אדומה באפריקה השחורה", באתר AllMovie (באנגלית) "סוכן חשאי 117: התראה אדומה באפריקה השחורה", באתר Rotten Tomatoes (באנגלית) "סוכן חשאי 117: התראה אדומה באפריקה השחורה", באתר Metacritic (באנגלית) "סוכן חשאי 117: התראה אדומה באפריקה השחורה", במסד הנתונים הקולנועיים KinoPoisk (ברוסית) OSS 117 : Alerte rouge en Afrique noire, Premiere.fr "סוכן חשאי 117: התראה אדומה באפריקה השחורה", במסד הנתונים הקולנועיים IMDb (באנגלית) OSS 117 3: on connaît enfin le titre de la suite !, Allociné